Petras Steponavičius

Petras Steponavičius (g. 1940 m. birželio 12 d. Mažeikių raj. Ketūnų kaime – m. 2015 m. spalio 19 d. JAV) – lietuvių teatro ir kino aktorius.

Mokėsi Sedos vidurinėje mokykloje, nuo 1953 m. persikėlė gyventi į Panevėžį, kur baigė vakarinę vidurinę mokyklą. 1960 m. baigęs Panevėžio dramos teatro studiją, pradėjo dirbti šiame teatre. J. Miltinio, V. Blėdžio mokinys.

P. Steponavičius sukūrė visą eilę įsimintinų vaidmenų J. Miltinio dramos teatre, Šiaulių ir Vilniaus Jaunimo dramos teatruose, kino filmuose, televizijoje.

 Filmografija 
 1962 – Vytas – Žingsniai naktį, rež. Raimondas Vabalas
 1968 – Skydas ir kalavijas, rež. Vladimiras Basovas
 1980 – Karolis Budrys – Rungtynės nuo 9 iki 9, rež. Raimondas Vabalas
 1982 – Turtuolis, vargšas..., rež. Arūnas Žebriūnas
 1982 – Barbora Radvilaitė, rež. Vidmantas Bačiulis, LTV
 1986 – Ginklų pardavėjas. Visi prieš vieną, rež. Artūras Pozdniakovas
 1987 – Vizitas pas minotaurą, rež. Eldoras Urazbajevas
 1987 – Savaitgalis pragare, rež. Vytautas Žalakevičius
 1988 – Tarnas – Mėnulio pilnaties metas, rež. Arūnas Žebriūnas
 1995 – Tamangai, rež. Vaidas Lekavičius
 2010 – Zenonas – Atsisveikinimas, rež. Tomas Donela.

 Šaltiniai 

Steponavičius, Petras